open-index/open-wikipedia-markdown huggingface dataset:
Vanha tullitalo (Helsingborg)

**Vanha tullitalo** () on rakennus Helsingborgissa, Ruotsin Skånessa. Se toimii nykyisin terminaalina tanskalaisen Sundbusserne-varustamon aluksille, jotka kulkevat Helsingborgin ja Tanskan Helsingørin välillä yli Juutinrauman. Rakennus on saanut nykyisen ulkonäkönsä vuonna 1887. Sen on suunnitellut arkkitehti Mauritz Frohm. 1910-luvulla rakennusta laajennettiin arkkitehti Alfred Hellerströmin suunnittelemilla siipirakennuksilla.
Sundbusserne

**Sundbusserne** () on tanskalainen varustamo, joka liikennöi Ruotsin Helsingborgin ja Tanskan Helsingørin välillä yli Juutinrauman. Liikennöinti tapahtuu kahdella matkustaja-aluksella, M/S Sundbuss Magdelonella ja M/S Sundbuss Pernillella. Molemmat laivat purjehtivat Ruotsin lipun alla. Varustamo perustettiin vuonna 1957.
Näkötutkimus

**Näkötutkimus** () on monitieteinen tutkimusala, joka tarkastelee näköjärjestelmän toimintaa. Näkötutkimusta voidaan harjoittaa esimerkiksi havaintopsykologian, kognitiivisen psykologian, neurotieteen, silmälääketieteen, biotieteiden tai tietojenkäsittelytieteen menetelmin. Usein näkötutkimushankkeissa hyödynnetään usean eri tieteenalan menetelmiä.

Näkötutkimuksessa voidaan tutkia erilaisia ilmiöitä:

* tarkkaavaisuus
* värinäkö
* kontrastinäkö
* liikkeen havaitseminen
* visuaalinen haku
* kolmiulotteinen havaitseminen
* näkökentän jäsentyminen.

Näkötutkimuksessa voidaan myös tutkia eri näköjärjestelmän alueiden toimintaa:

* verkkokalvo
* eri aivokuoret ja niiden vuorovaikutus.

## Lähteitä

* Palmer, S.E. (1999). *Vision Science: Photons to Phenomenology*. MIT Press.
* Goldstein, E.B. (2006). *Sensation and Perception*. 7th Ed. Wadsworth Publishing.
* Wandell, B.A. (1995). *Foundations of Vision*. Sinauer Associates.
* Rodieck, R.W. (1998) *The First Steps in Seeing*. Sinauer Associates.

## Aiheesta muualla

* Vision Science Homepage 
* Vision Sciences Society
Aleksandr Godunov

**Aleksander Borisovitš Godunov** (, 28. marraskuuta 1949 Sahalin – 18. toukokuuta 1995 Los Angeles) oli venäläinen balettitanssija ja näyttelijä, jonka loikkaus 23. elokuuta 1979 aiheutti diplomaattisen kriisin Yhdysvaltain ja Neuvostoliiton välillä.

Godunov liittyi Bolšoi-teatteriin vuonna 1971. Hän oli jo silloin lupaava balettitanssija. Yhdysvaltain balettiuransa jälkeen Godunov esiintyi monissa elokuvissa. Hän näytteli amish-maanviljelijää elokuvassa *[[Peter Weirin Todistaja]]* vuodelta 1985, psykopaattista terroristia Karlia elokuvassa *[[Die Hard – vain kuolleen ruumiini yli]]*, Maxia elokuvassa *[[Rahareikä]]* sekä Vronskyä elokuvassa *[[Anna Karenina]]* vuodelta 1974. Hänestä tuli Yhdysvaltain kansalainen vuonna 1987.

## Loikkaus
23. elokuuta vuonna 1979, kun Bolšoi-teatteri oli kiertueella New York Cityssä, Godunov otti yhteyttä viranomaisiin ja anoi poliittista turvapaikkaa. Kun KGB oli kuullut tempauksesta, Bolšoi oli juuri lentokentällä matkalla takaisin. KGB päätti estää Godunovin vaimon, mukana kiertueella olleen solisti Lyudmila Vlasovan, loikkauksen. Rouva Vlasovaa pidettiin Aeroflotin Moskovan koneessa, mutta koneelta evättiin lähtölupa kolmeksi vuorokaudeksi, koska maahanmuuttovirasto halusi tietää, lähteekö tämä maasta vapaaehtoisesti eikä pakosta. Presidentti Jimmy Carter ja neuvostojohtaja Leonid Brežnev joutuivat kriisiin mukaan.

26. elokuuta kone sai lähtöluvan, ja Vlasova palasi Moskovaan. Godunov yritti vuoden ajan saada vaimonsa Yhdysvaltoihin. Heidät tunnettiin kylmän sodan Romeona ja Juliana. Pari erosi vuonna 1982.

Godunov jatkoi tanssijanuraa Yhdysvalloissa American Ballet Theatressa vuoteen 1982 asti, jolloin hänen välinsä teatterin johtajan, Mihail Baryšnikovin, kanssa menivät poikki. Godunov matkusti Hollywoodiin ja aloitti romanssin näyttelijä Jacqueline Bissetin kanssa. Suhde päättyi vuonna 1988. Godunovin kuuluisin rooli oli elokuvassa *Die Hard* (1988), jossa hän näytteli terroristi Karlia.

## Kuolema
Ystävät huolestuivat Godunovista 18. toukokuuta 1995, koska hän ei ollut pitkiin aikoihin vastannut soittoihin. He lähettivät sairaanhoitajan hänen asunnolleen, mistä Godunov löydettiin kuolleena alkoholismin ja hepatiitin aiheuttamien komplikaatioiden seurauksena. Hän eli vain 45-vuotiaaksi. On ollut epäselvää, kauanko Godunov oli ollut kuolleena ja hänen ystävänsä väittivät, etteivät olleet kuulleet hänestä mitään kymmeneen päivään. Hänen tuhkansa on siroteltu Tyynellemerelle.

## Lähteet

## Aiheesta muualla
*
Mauritz Frohm

**Mauritz Frohm** (1840 – 1912) oli ruotsalainen arkkitehti. Hän toimi Helsingborgin kaupunginarkkitehtina vuosina 1868–1903 ja suunnitteli useita merkittäviä rakennuksia kaupunkiin.

Frohm syntyi Helsingborgissa Jonas Frohmille ja Christina Frohmille (o.s. Ramberg). 16-vuotiaana hän muutti Göteborgiin, jossa hän opiskeli rakennustaidetta Chalmersin koulussa. Opiskelujen jälkeen hän asui jonkin aikaa Tukholmassa, jossa työskenteli yhdessä Helgo Zettervallin kanssa.

Vuonna 1865 Frohm palasi Helsingborgiin ja 1868 hänestä tehtiin kaupungin kaupunginarkkitehti. Kaupunginarkkitehtina hänen suunnittelemiensa rakennusten ulkonäköä dominoivat koristerikkaat ja usein klassisistiset rakennukset. Hän lopetti työssään vuonna 1903. Frohm ei koskaan mennyt naimisiin ja hän kuoli vuonna 1912. Kaupunginarkkitehtina häntä seurasi Alfred Hellerström.
Alfred Hellerström

**Josef Alfred Hellerström** (s. 19. maaliskuuta 1863, Tukholma − k. 1931) oli ruotsalainen arkkitehti. Hän opiskeli vuosina 1883–1885 Kuninkaallisessa teknillisessä korkeakoulussa ja vuosina 1885–1888 Ruotsin kuninkaallisessa taideakatemiassa. Hellerström asui ja vaikutti Helsingborgissa. Vuonna 1892 hän aloitti työt Helsingborgin teknillisessä koulussa opettajana ja vuodesta 1903 lähtien hän toimi Helsingborgin kaupunginarkkitehtina.

Helsingborg Rådhuset.jpg|Hellerströmin suunnittelema Helsingborgin raatihuone.
Australian Grand Prix 1993

**Australian Grand Prix 1993** oli Formula 1 -sarjan historian 548 osakilpailu ja kauden 1993 päätöskilpailu. Se ajettiin 7. marraskuuta Adelaiden katuradalla. Kilpailua lyhennettiin kahdella kierroksella uusintalähtöjen takia.

Kilpailun voittaneelle Ayrton Sennalle voitto oli hänen uransa viimeinen. Alain Prost ajoi 200. GP:nsä ja päätti uransa tähän kilpailuun. Kisa oli myös Riccardo Patresen viimeinen (256. GP)

## Aika-ajot

## Kilpailun tulokset

## Muuta

*Yamahan 50. kilpailu
*McLaren ohitti 104 voitollaan Ferrarin, ja nousi kaikkien aikojen eniten voittoja ottaneeksi talliksi.
*Ayrton Sennan uran viimeinen voitto.
*Alain Prostin ja Riccardo Patresen uran viimeinen kilpailu.

### Johtokierrokset

## Lähteet

## Aiheesta muualla
*Kuvia kilpailusta
Kustaa Aadolfin kirkko (Helsingborg)

**Kustaa Aadolfin kirkko** () on kirkkorakennus Helsingborgin Söderin kaupunginosassa, Ruotsissa. Sen on suunnitellut arkkitehti Gustaf Hermansson Sundsvallista. Rakennustyöt aloitettiin vuonna 1893 rakennusmestari A. Wilsonin johdolla. Kirkon vihkimistilaisuus järjestettiin 6. kesäkuuta 1897.

## Aiheesta muualla
Kupluskylä

**Kupluskylä** on kylä Kontiolahden kunnassa, lähellä Joensuun rajaa. Se sijaitsee noin kuudentoista kilometrin päästä kunnan keskustasta, ja noin kymmenen kilometrin päästä Joensuun kaupungin keskustasta. 

Kylä sijaitsee Pielisjoen rannassa, joen ja Utranharjun välissä, Utran (Joensuun) kaupunginosan naapurissa. Kupluskylän lähellä on Jynkän vedenottamo, josta Joensuu saa juomavetensä.

Nimi kuplus viittaa kalastukseen.

## Lähteet
Hyppyheitto

**Hyppyheitto** tarkoittaa koripallolla suoritettavaa heittoa, joka tehdään hypäten. Yleensä hyppyheitossa pallo päästetään irti hypyn ollessa korkeimmillaan. Heitto voidaan myös tehdä ylöspäin mentäessä: "quick-release", tai tultaessa alaspäin: "slow-release".
Steel Attack

**Steel Attack** on ruotsalainen power metallia soittava yhtye, joka on perustettu vuonna 1995.

## Jäsenet
* Ronny Hemlin – laulu
* John Allan – kitara
* Johan Jalonen Penn – kitara
* Anden Andersson – bassokitara, laulu
* Tony Elfving – rummut

## Diskografia
* 
* 
* 
* 
* 
* 

### Videot
* DVD: Monsters Of Metal vol. 5 - 2006

## Aiheesta muualla
* Yhtyeen kotisivut
Corpus inscriptionum Latinarum

**Corpus inscriptionum Latinarum** (lyhennettynä **CIL**) on kattavuuteen pyrkivä kokoomajulkaisu antiikin aikaisista latinankielisistä piirtokirjoituksista. Se on ensiarvoisen tärkeä lähde antiikin Roomaan kohdistuvalle tieteelliselle tutkimukselle.

CIL:ään pyritään keräämään kaikki latinankieliset piirtokirjoitukset koko Rooman valtakunnan alueelta. Tekstit järjestetään maantieteellisten ja muiden kriteerien perusteella. Moniosaista, latinankielistä kirjasarjaa päivitetään aika ajoin uusilla painoksilla ja lisäosilla. Hanketta johtaa Berliinin-Brandenburgin tiedeakatemia (*Berlin-Brandenburgische Akademie der Wissenschaften*), joka myös vastaa CIL:n sisarhankkeesta Inscriptiones Graecae (IG) eli antiikin kreikankielisten piirtokirjoitusten kokoomajulkaisusta.

Erilaisia suunnitelmia korpuksen laatimiseksi oli ollut jo 1800-luvun alkupuolella, mutta varsinaisesti CIL-hankkeen pani alkuun vuonna 1853 Theodor Mommsen. Ensimmäinen nide ilmestyi kymmenen vuotta myöhemmin ja ensimmäiseen maailmansotaan mennessä suurin osa silloin tunnetuista piirtokirjoituksista oli saatu julkaistuksi. Työ kuitenkin jatkuu edelleen, sillä uusia piirtokirjoituksia löytyy jatkuvasti ja muun muassa niistä saatujen uusien tietojen avulla jo julkaistujenkin piirtokirjoitusten lukutapoja ja tulkintaa pystytään usein vielä parantamaan.

## Sisältö

CIL:n nykyiset 17 nidettä ja sen yli 70 osaa sisältävät yhteensä noin 180&nbsp;000 piirtokirjoitusta. Lisäksi on 13 lisäosaa, jotka sisältävät piirtokirjoitusten valokuvia ja erilaisia indeksejä. Yksittäisen piirtokirjoituksen editio koostuu itse piirtokirjoituksen tekstistä, johdannosta (jossa kerrotaan tekstin löytöpaikka, materiaali, mitat jne.) sekä ns. kriittisestä apparaatista ja kommentaarista, joka voi sisältää huomioita esimerkiksi tekstin ajoituksesta tai erilaisista tekstin yksityiskohtiin liittyvistä kysymyksistä, kuten puuttuvien sanojen täydennyksistä. Itse piirtokirjoituksen teksti annetaan tieteellisen transkription muodossa ja siitä käy ilmi, mitkä kirjaimet ovat varmuudella luettavissa, mitkä epävarmoja tai kokonaan puuttuvia tai milloin ediittori on vaikkapa avannut lyhenteen. CIL:n uudemmissa osissa piirtokirjoituksen valokuva ja/tai piirros ja transkriptio ovat vieri vieressä, mikä helpottaa transkription luotettavuuden arviointia.

## Suomalaisten tutkijoiden osuus

Alkujaan lähinnä saksalaisten toteuttamaan hankkeeseen osallistuu nykyään tutkijoita monista eri maista. CIL:n osan X uutta editiota työstetään professori Heikki Solinin johdolla Helsingin yliopistossa Klassillisen filologian laitoksella. Osa kattaa ne Etelä-Italian länsirannikon sekä Sisilian, Sardinian ja Korsikan alueelta löydetyt piirtokirjoitukset, jotka eivät sisälly Theodor Mommsenin vuonna 1883 julkaisemaan ensimmäiseen editioon.

## Lähteet

## Aiheesta muualla
* Esimerkkisivu  Sivulla on editoitu Roomasta löydetty piirtokirjoitus, joka oli hakattu jalustaan, jonka päällä oli veistoksia keisari Augustuksesta ja hänen sukulaisistaan.
* CIL:n kotisivu  
* CIL Berliinin-Brandenburgin tiedeakatemian sivuilla  
* CIL kustantajan sivuilla
CIL

**CIL** tai **Cil** tarkoittaa muun muassa seuraavia:

* Corpus inscriptionum Latinarum, CIL, kokoomajulkaisu antiikin aikaisista latinankielisistä piirtokirjoituksista
* CIL, tietotekniikassa CLI-ympäristön määrittelemä välikieli
* Cil, kylä ja kunta Azerbaidžanissa
Xak II: The Rising of the Red Moon

**Xak II: The Rising of the Red Moon** () on vuonna 1990 julkaistu toimintaroolipeli, jonka kehitti japanilainen ohjelmistovalmistaja MicroCabin. Peli on *[[Xak]]*-sarjan toinen osa ja suoraa jatkoa *lle*. Vuonna 1992 Telenet Japan julkaisi *Xak II*:n edeltäjänsä kanssa nimeä *[[Xak I & II]]* kantavassa yhteisjulkaisussa, jonka alustana oli PC Engine.

## Juoni

Ensimmäisessä *Xak*-pelissä Latok Kart haastoi ihmisiä manipuloivan
Badu-demonin, joka oli aiemmin kärsinyt tappion otellessaan sodan jumala Duelin vastaan. Latok voitti Badun lopullisesti, mutta Necromangerin, joka kuului Badua palvelleisiin demoneihin, onnistui paeta Latokin ulottuvilta. Kolmen vuoden kuluttua Necromanger ja kolme demonivaltiasta suorittavat synkän rituaalin, jonka avulla he kutsuvat luokseen Zamu Gospelin, demonien legendaarisen sotapäällikön. 

Aiemmin Zekisiksen demonimaailmaan sinetöidyn Gospelin saapuessa Xakiin eli ihmisten maailmaan, Latok Kart on 19 vuoden iässä. Banuwan kylässä on liikkunut huhuja hänen kadonneen isänsä Dork Kartin olinpaikasta, ja Pixie-keijun avustamana Latok lähtee etsimään isäänsä Banuwan lähistöltä. Tehtävä kuitenkin vaikeutuu, kun he joutuvat tekemisiin Zamu Gospelin käskyläisten kanssa. 

## Pelaaminen
*Xak II* noudattaa edeltäjänsä mukaista etenemisperiaatetta. Ohjaamalla Latok Kartia, tarinan päähenkilöä, pelaaja liikkuu kaupungista ja luolastosta toiseen suorittaen NPC-hahmojen antamia tehtäviä. Luolastoissa ollessaan pelaajan on oteltava etenemistään estävää päävastusta vastaan, jonka päihitettyään hän voi taas jatkaa kulkuaan ja saattaa juonen tapahtumia eteenpäin. Kaupungeissa voidaan puolestaan hankkia tietoa paikallisilta asukkailta ja ostaa taisteluissa hyödynnettäviä miekkoja, haarniskoja sekä kilpiä.

Koska pelin taistelut käydään reaaliajassa, luolastoissa liikkuvat hirviöt havaitaan jo pelihahmon liikkuma-alueella. Taistelun aikana Latok voi puolustautua vastapuolen iskuilta parhaiten, kun hänen miekkansa on tupessa ja hän voi käyttää kilpeä. Pelaajan halutessa hyökätä Latokin miekka on vedettävä esille ja iskettävä tiettyä toimintanäppäintä painamalla. Taistelu voitetaan, kun vihollisen osumapisteet ovat pelihahmon suorittamien hyökkäysten ansiosta huvenneet. Latokin vahvuuden määrää varusteiden lisäksi hänen tasonsa, joka kohotessaan yhteenotoista kerättyjen kokemuspisteiden myötä parantaa hänen fyysisiä ominaisuuksiaan.

## Aiheesta muualla
* 
* XyZ: A Tribute to the ''Xak'', ''Ys'' and ''Zelda'' Series
Kustaa Aadolfin kirkko (Tukholma)

**Kustaa Aadolfin kirkko** () on kirkkorakennus Tukholman Östermalmin kaupunginosan itäosassa, Kustaa Aadolfin puistossa. Uusgoottilaista arkkitehtuuria edustavan punatiilisen kirkon on suunnitellut arkkitehti Carl Möller. Se on rakennettu vuosina 1891–1892. Piispa Gottfrid Billing vihki kirkon käyttöön vuonna 1892. Se oli alun perin Tukholman varuskunnan varuskuntakirkko, mutta se on sittemmin muutettu tavalliseksi kirkoksi. Oscarin seurakunta osti kirkon itselleen 1960-luvulla. Samaan seurakuntaan kuuluu myös läheinen Oscarskyrkan. Kirkko restauroitiin vuonna 1968 arkkitehti Björn Linnin johdolla.

## Lähteet
Stefan Ruzowitzky

**Stefan Ruzowitzky** (s. 25. joulukuuta 1961 Wien) on itävaltalainen elokuvaohjaaja. Hän on opiskellut teatteritiedettä ja historiaa. 
Itävaltalainen Stefan Ruzowitzky on ohjannut sekä kirjoittanut elokuvat Anatomie ja Anatomie 2. Elokuvat ovat saksalaisia. Ruzowitzky on ohjannut myös elokuvat Siebtelbauern, Väärentäjä sekä All the Queen's Men.
Lisäksi hän on ohjannut musiikkivideoita esimerkiksi Justin Timberlaken yhtyeelle ’N Sync.
Kastekäsky

**Kastekäskyksi**, **kaste- ja lähetyskäskyksi** tai **lähetyskäskyksi** kutsutaan Matteuksen evankeliumin luvun 28 jakeita 18–20. Suomen evankelisluterilaisen kirkon mukaan Kristus on niissä asettanut pyhän kasteen sakramentiksi, jonka kautta tullaan kirkon jäseneksi. Jakeiden on katsottu myös velvoittavan kristityt tekemään lähetystyötä, eli levittämään kristinuskon sanomaa kaikille maailman kansoille.

Luterilainen kirkko suosittelee lapsen kastamista kuukauden kuluessa syntymästä.

## Matt. 28: 18–20 eri suomenkielisten Raamatun käännösten mukaan

 

Raamatussa käsitellään kasteasiaa useassa kohdassa; myös sitä, että pelastukseen tarvitaan muutakin kuin vesikaste.

## Lähteet
* Raamattu
* Evankelisluterilaisen kirkon toimitukset 

### Viitteet
Scutum (kilpi)

**Scutum** on latinankielinen nimi kilvelle, vaikka se nykyään yhdistetään Rooman legioonalaisten kantamaan puolisoikeaan vakiokilpeen. Tasavallan aikaan kilpi oli muodoltaan soikea, mutta aikaisin keisarikaudella se kehittyi enemmänkin suorakulmaiseksi.

Kaarevat kilvet valmistettiin usein limittäin asetetuista vanerilevyistä. Rakenteensa ansiosta kilpi oli vahva mutta silti tarpeeksi keveä, jotta sitä pystyttäisiin kantamaan pitkiä matkoja.

Parhaiten säilynyt, Syyriasta peräisin oleva kilpi on 5-6 mm paksu, 106 cm korkea ja 66 cm leveä, sen leveyden ollessa pintaa pitkin 86 cm kaarevuuden takia. Kilpi on valmistettu vanerista, se on värjätty punaiseksi ja sitä koristavat kaksi siivekästä Victoriaa, kotka ja leijona. Kilven kaarevan ulkopinnan takia siihen tulleet iskut ja nuolet "liukuivat" osittain pois, koska reunat viettivät poispäin hyökkääjästä. Täten scutum saattoi selvitä raskaistakin iskuista, koska kaikki iskun voima ei välittynyt kilpeen ja sen kantajaan. Raskaasta raudasta tai pronssista tehtyä kupuraa keskellä kilpeä (”umboa”) käytettiin sellaisenaan hyökkäävästi, sillä se on itsessään kyllin raskas ja kestävä tainnuttamaan vihollinen tai tönäisemään tätä, helpottaen legioonalaista iskemään miekallaan gladiuksella.

Sotilaat etenivät joskus scutumin suojissa aivan kiinni vihollisiin, estäen normaalipituisten miekkojen käytön. Tällöin legioonalaiset nostivat hieman kilpeä iskeäkseen lyhyellä miekalla vastustajaa. Scutumin reunat olivat pronssisia lujittaakseen kilpeä, ja reunojakin voitiin käyttää hyökkäävästi.

Nimi *scutum* on kantasanana romaanisten kielten "kilpeä" tai "vaakunaa" tarkoittaville sanoille, kuten italian *scudo*, ranskan *ecu*, espanjan ja portugalin *escudo*, katalaanin *escut* jne.

## Lähteet
* James, Simon (2004). Excavations at Dura-Europos 1928--1937. Final Report VII. The Arms and Armour and Other Military Equipment. London: British Museum Press. .
* Robinson, H.R. (1975). The Armour of Imperial Rome. London: Arms and Armour Press. .

## Viitteet
Metyylielohopea

**Metyylielohopea** on elohopeametallin orgaaninen, ihmiselle vaarallinen muoto. Se on kationi, jonka kemiallinen kaava on CH3Hg+. 

Luonnonvesistöihin joutunut elohopea muuttuu muun muassa bakteeritoiminnan seurauksena metyylielohopeaksi. Metyylielohopea ei liukene veteen, mutta rikastuu ravintoketjussa. Päinvastoin kuin dioksiinit ja PCB-yhdisteet, se ei kerry eliöiden rasvaan, vaan valkuaisaineisiin. Erityisesti petokalat, sekä kaloja syövät eläimet, kuten ihminen, altistuvat suurimmille pitoisuuksille. Suomen kaloista suurimmat pitoisuudet on isossa hauessa, mutta myös muissa petokaloissa, kuten isossa kuhassa ja mateessa voi olla suuria pitoisuuksia. Eräissä tonnikalalajeissa pitoisuudet ovat myös suuria.

## Myrkyllisyys ihmiselle
Ihminen saa kehoonsa elohopeaa ravinnosta ja Suomessa suurin lähde on kalan syönti. Elimistöön joutunut metyylielohopea pääsee rasvaliukoisena aineena helposti hermostoon. Elohopeamyrkytyksen oireisiin kuuluvat tunto- ja näköhäiriöt, ataksia, käsien ja jalkojen puutuminen, lihasheikkous, supistunut näkökenttä, kuulovaurio ja puhehäiriö. Vaikeissa tapauksissa myrkytysoireet jäävät pysyviksi ja äärimmäisissä altistuksissa, kuten Minamatan syndroomassa oireisiin lukeutuvat psykiatriset oireet, halvaus, kooma ja kuolema, jotka seuraavat viikoissa ensimmäisten oireiden esiinnyttyä.

Kaikkein herkimmin vaikutukset kohdistuvat kehittyvään sikiöön. Tulokset normaalista ravinnosta saatavan metyylielohopean vaikutuksista ovat toistaiseksi ristiriitaisia, koska kahdessa erittäin paljon kalaa käyttävässä väestössä on saatu erilainen tulos, Färsaarilla on nähty lievän hermoston kehityksen hidastumisen liittyvän suureen metyylielohopeapitoisuuteen mutta Seychelleillä ei. Suomessa on kuitenkin suositeltu, ettei raskaana olevien tulisi käyttää haukea lainkaan.

## Katso myös
* Dimetyylielohopea

## Lähteet
* kolumbus.fi:n sivulta Elohopea

### Viitteet

## Aiheesta muualla
* THL – Metyylielohopea
Beyond Abilities

**Beyond Abilities** on suomalaisen metalliyhtyeen Warmenin toinen studioalbumi, joka julkaistiin vuonna 2001. Albumi levytettiin Sonic Pump- ja Warmen-studioilla, joista jälkimmäinen on sittemmin nimetty Beyond Abilities -studioksi. Levyn tuottajana toimi yhtyeen kosketinsoittaja ja perustaja Janne Wirman.

Albumin viidessä kappaleessa kuullaan vierailevia solisteja, muut kappaleet ovat instrumentaalisia. Kimberly Gossin laulama ”Alone” on cover-versio yhdysvaltalaisen Heart-yhtyeen kappaleesta. Kappale julkaistiin myös singlenä, joka sijoittui Suomen singlelistalla parhaimmillaan 15:nneksi. Singlen B-puolena oli alun perin Warmenin debyyttialbumin *[[Unknown Soldier]]in* Japanin-painoksella julkaistu kappale ”Dead Reflection”. Albumin ja sen nimikappaleen sekä kappaleen ”Salieri Strikes Back” nimet ovat viittauksia elokuvaan *[[Amadeus (elokuva)|Amadeus]]*. Albumilla on myös lyhyitä lainauksia elokuvasta.

## Kappaleet
#
#
#
#
#
#
#
#
#
#
#

## Kokoonpano
* Lauri Porra – basso
* Mirka Rantanen – rummut
* Antti Wirman – soolokitara kappaleissa 1, 3, ja 4, rytmikitara kappaleissa 1-4, 6, 7, 9 ja 10
* Janne Wirman – kosketinsoittimet
* Sami Virtanen – soolokitara kappaleissa 2, 5-7 ja 9-11, rytmikitara kappaleissa 5 ja 11

### Vierailijat
* Kimberly Goss – laulu kappaleissa 3 ja 7
* Timo Kotipelto – laulu kappaleissa 2 ja 6
* Pasi Nykänen – laulu kappaleessa 5

## Lähteet

## Aiheesta muualla
* [Beyond Abilities Scythes of Bodomin Murder Archivessa](http://www.endlesswar.net/SOB/bodompedia/glossary.php?word=beyond+abilities+(album))
* 
*
Autolykos

**Autolykos** ( 'yksinäinen susi') oli kreikkalaisessa mytologiassa Hermeen ja Khionen poika. 

Autolykos oli erityisen tunnettu taitavana varkaana — tuon syntymälahjan hän oli saanut isältään, varkaiden jumalalta. Hän osasi kääntää asiat päälaelleen — puhua "valkean mustaksi ja mustan valkeaksi".

Vaikka Autolykos oli oveluuden perikuva, Sisyfoksen onnistui kerran voittaa hänet viekkaudessa. Autolykos oli jo pitkään varastanut tämän karjaa jäämättä koskaan kiinni. Sisyfos alkoi kuitenkin epäillä tätä, koska hänen oman karjansa vähetessä Autolykoksen lauman koko puolestaan kasvoi. Niinpä Sisyfos merkitsi eläintensä sorkat, ja kun eläimiä oli varastettu, hän saapui paikalle, tunnisti nautansa ja vei ne takaisin. Samalla matkalla hän vietteli mukaansa Autolykoksen tyttären Atikleian ja antoi tämän myöhemmin puolisoksi Laerteelle. Heille syntyi Odysseus.

Autolykoksella oli useita poikia, jotka olivat taitavia varkaita, sekä tytär Polymede. 

## Lähteet
Emil Mantila

**Emil Aleksanteri Mantila** (6. joulukuuta 1884 Helsinki – 9. kesäkuuta 1963 Helsinki) oli suomalainen oopperalaulaja.

Emila Mantilan vanhemmat olivat uuniseppämestari Aleksanteri Mantila ja Maria Sofia Åberg. Lyseon käytyään Mantila opiskeli Helsingin musiikkiopistossa ja vuodesta 1910 Kansallisteatterin teatterikoulussa. Lauluopintoja hän harjoitti Italiassa Milanossa Michele Wigleyn johdolla 1912–1913 ja teki myöhemmin opintomatkoja Saksaan, italiaan ja Itävaltaan 1920-luvulla. Mantila toimi *[[Kauppalehti|Kauppalehden]]* palveluksessa 1916–1918. Kotimaassa hän esiintyi oopperanäytännöissä vuodesta 1913, kiinnityksen Suomalaiseen oopperaan hän sai vuonna 1919, joka kesti aina vuoteen 1948 asti. Mantila oli oopperan hallituksen jäsen 1931–1937. Hän kuului Suomen Näyttelijäliiton hallitukseen vuodesta 1931 alkaen

Mantilan oopperarooleja olivat muun muassa Topias (Nummisuutarit), Vasek (Myyty morsian), Kaappo (Pohjalaisia), Monostatos (Taikahuilu), Blind (Lepakko), Laihanen (Windsorin iloiset rouvat), Kajetan (Mustalaisrakkautta), Triquet (Onegin), Vähämielinen (Boris Godunov), Janicki (Kerjäläisylioppilas), Ottokar (Mustalaisparooni), Mime (Reininkulta), Jeroschka (Ruhtinas Igor), Pang (Turandot) ja Markiisi (Lonjumeaun posteljooni).

Mantilalle myönnettiin Pro Finlandia -mitali 1948.

## Lähteet

## Aiheesta muualla
* Oopperalaulaja Emil Mantilan ruumiin siunaus. *Helsingin Sanomat*, 15.6.1963, s. 13.
Carl Bosch

**Carl Bosch** (27. elokuuta 1874 Köln – 26. huhtikuuta 1940 Heidelberg) oli saksalainen kemisti ja insinööri. Hän sai Nobelin kemianpalkinnon vuonna 1931 yhdessä Friedrich Bergiuksen kanssa korkean paineen kemian menetelmien kehittämisestä. Carl Bosch oli merkittävä yritysjohtaja saksalaisen maailman suurimman kemianteollisuuden yrityksen IG Farbenin toimitusjohtaja ja myöhemmin hallituksen puheenjohtaja sekä Ford Motor Companyn Saksan-yrityksen hallituksen puheenjohtaja. Lisäksi Bosch oli IG Farbenin kokonaan omistaman Yhdysvaltain-tytäryhtiön hallituksen jäsen.

Bosch opiskeli Berliinin teknillisessä yliopistossa ja myöhemmin Leipzigin yliopistossa. Vuonna 1899 hän aloitti työt BASFin palveluksessa. Vuodesta 1908 vuoteen 1913 Bosch kehitti Haber–Bosch-menetelmää yhdessä Fritz Haberin kanssa. Ensimmäisen maailmansodan aikana Bosch työskenteli petrolin ja metanolin korkeassa paineessa tapahtuvan synteesin parissa. Bosch oli yksi IG Farbenin perustajista ja toimi sen hallituksen puheenjohtajana vuodesta 1935 alkaen. Hän oli myös amatööriastronomi. Bosch sai Frankfurtin kaupungin Goethe-palkinnon vuonna 1939.

Carl Boschista tuli IG Farbenin toimitusjohtaja vuonna 1926. Carl Boschista tuli Ford Motor Companyn Saksan-yrityksen hallituksen puheenjohtaja, kun yritys liitettiin osaksi IG Farbenia vuonna 1928. Vuonna 1933 pian Hitlerin valtaannousun jälkeen Bosch solmi IG Farbenin toimitusjohtajana Hermann Göringin johtamien Saksan ilmavoimien kanssa sopimuksen korkeaoktaanisen lentopolttonesteen valmistamisesta. Tämä polttoainesopimus mahdollisti Saksan ilmavoimien pommitukset myöhemmin.

Carl Bosch kuoli ennen toisen maailmansodan päättymistä natsi-Saksan tappioon. IG Farbenin johtajia syytettiin ja tuomittiin Nürnbergin sotasyyllisyysoikeudenkäynnissä, oikeusjutussa nimeltään *The United States of America vs. Carl Krauch, et al.*

## Lähteet

## Aiheesta muualla
* Boschin elämäkerta Nobel-säätiön sivulla
*1900-luvun tärkein keksintö
Daniel Erlandsson

**Daniel John Erlandsson** (s. 22. toukokuuta 1976 Malmö, Ruotsi) on ruotsalainen rumpali, joka soittaa melodista death metallia soittavassa Arch Enemy -yhtyeessä. 

Aikaisemmin Daniel on soittanut muissakin yhtyeissä kuten In Flames (albumi Subterranean), Eucharist, Liers in Wait, Diabolique, Armageddon ja The End. Danielin isoveli Adrian Erlandsson soittaa At The Gatesissa ja on entinen Cradle of Filthin rumpali. Molemmat syntyivät ja varttuivat yhdessä Ruotsissa ja aloittivat rumpujen soiton aikaisessa iässä. Danielin kommentti Arch Enemyn kotisivuilta: "Meillä oli tapana jammailla vanhempiemme kellarissa, ensin Adrian, ja sitten vähän myöhemmin minä. Ilman häntä en varmaan edes soittaisi nykyään."

Daniel on maininnut esikuvikseen mm. Bill Cobhamin, Mikael Lahden, Clive Burrin, Vinny Appicen, Dave Lombardon ja Scott Travisin.
Bertha Lindberg

**Bertha Karolina Lindberg** (10. marraskuuta 1882 Viipuri – 31. tammikuuta 1970 Helsinki) oli suomalainen näyttelijä, teatteripedagogi ja -ohjaaja.

Hän oli alkuun näyttelijänä paroni Alexander Uexküll-Gyllenbandin Ida Aalberg -teatterissa ja Elli Tompurin Vapaalla näyttämöllä. Myöhemmin hänestä tuli tunnustettu teatteripedagogi ja hän toimi Suomen teatterikoulussa plastiikan opettajana. Lindberg esiintyi Nyrki Tapiovaaran ohjaamassa elokuvassa *[[Varastettu kuolema]]* (1938).

Lindberg kävi koulunsa Viipurissa. Hän valmistui alun perin piirustuksen, käsitöiden ja kaunokirjoituksen opettajaksi ja hän opiskeli piirustusta vuoden ajan Tukholmassa. Hän meni sitten Helsingissä Ruotsalaisen teatterin teatterikouluun ja oli sitten kahden vuoden ajan näyttelijänä Ruotsalaisessa teatterissa. Vuonna 1912 Lindberg siirtyi Tampereen Teatteriin ja vuonna 1914 hän perusti yhdessä Paavo Jänneksen, Aku Käyhkön ja Valle Sorsakosken kanssa Comoedia-teatterin. Kun tämä teatteri lopetti toimintansa vuonna 1916 Lindberg siirtyi Kansan Näyttämölle. Hän opiskeli vuonna 1917 Moskovan taiteellisessa teatterissa ja oli sen jälkeen mukana Ida Aalberg-teatterissa ja vuonna 1920 Tampereen Teatterin apulaisjohtajana.

Lindberg oli sitten näyttelijänä ja ohjaajana Turun Teatterissa, vuosina 1925–1926 Kotkan Näyttämön johtajana ja 1927 Ylioppilasteatterin johtajana. Hän oli myös Työväen Näyttämöliiton palveluksessa kiertävänä näyttämöohjaajana ja ohjaajakurssien opettajana. Lindberg toimi myös vierailevana ohjaajana eri teattereissa. Vuodesta 1929 alkaen hän oli Opistolan johdossa opettaen siellä näyttämötaiteellisia aineita.

Lindbergille myönnettiin Pro Finlandia -mitali 1947.

## Lähteet

## Aiheesta muualla
*
Catwoman

**Catwoman** on vuonna 2004 ensi-iltansa saanut supersankarielokuva, joka perustuu löyhästi samannimiseen sarjakuvaan. Elokuvan ohjasi Pitof ja pääosissa ovat Halle Berry sekä Benjamin Bratt. Elokuva sai neljä Razzie-palkintoa.

Batman-seikkailuissa Kissanaisen henkilöllisyys on Selina Kyle, mutta tämä elokuva kertoo Patience Phillipsistä, joka työskentelee suuressa kosmetiikkayrityksessä. Eräänä päivänä Patience saa tietää yrityksen sisällä tapahtuvista salaisuuksista ja hänet tapetaan sen seurauksena. Mutta Patience herää henkiin ja pian huomaa omaavansa kissan aisteja ja eleitä.

## Näyttelijät

## Aiheesta muualla
* [Catwoman-elokuva dc.fandom.com-sivustolla](https://dc.fandom.com/wiki/Catwoman_(Movie))
Bruno Jorma

**Bruno August Jorma**, vuoteen 1908 **Jäderholm** (14. maaliskuuta 1882 Rautalampi – 15. helmikuuta 1956 Helsinki) oli suomalainen oopperalaulaja ja näyttelijä.

Bruno Jorman vanhemmat olivat apteekkari August Jäderholm ja Alma Wilhelmina Ullner ja puoliso vuodesta 1910 Hilja Jorma. Jorma kävi viisi luokkaa lyseota ja opiskeli Kansallisteatterin teatterikoulun 1906–1908, samoin kuin laulua Sternin konservatoriossa Berliinissä 1909–1910. Ensikonsertin Jorma piti Viipurissa vuonna 1917. Jorma toimi näyttelijänä useissa eri teattereissa ja baritonina eritoten Suomalaisessa Oopperassa 1919–1946. Hän esiintyi lähes sadassa puhe- ja lauluroolissa, enimmäkseen sivurooleissa ja luonneosissa. Hän oli myös Lallukan taiteilijakodin isännöitsijänä vuodesta 1933 lähtien.

Jormalle myönnettiin Pro Finlandia -mitali 1948.

## Lähteet

## Aiheesta muualla
* Rautalammin apteekista Suomalaiseen Oopperaan, Aitta, 01.03.1929, nro 3, s. 20, Kansalliskirjaston digitaaliset aineistot
Yngve Ingman

**Carl Gustaf Yngve Ingman** (4. maaliskuuta 1895 Helsinki – 19. heinäkuuta 1971) oli suomalainen teatterikapellimestari ja pianisti, Oskar Merikannon ja Erkki Melartinin oppilas. Ingman toimi Koiton Näyttämön (1918–1933) ja Helsingin Kansanteatterin kapellimestarina (1935–) sekä pianonsoitonopettajana Helsingin kirkkomusiikkiopistossa ja Sibelius-Akatemiassa  sekä vuodesta 1924 myös Malmin hautausmaan siunauskappelin urkurina. Ingmanille myönnettiin Pro Finlandia -mitali vuonna 1947.

Ingman sävelsi näytelmämusiikkia sekä operetit *Loulou* ja *Kolme kosijaa*.

## Lähteet
Älä nuolase...

**Älä nuolase...** on Aarne Tarkaksen ohjaama suomalainen komediaelokuva. Sen tuotti Suomen Filmiteollisuus Oy, ja se sai ensi-iltansa 9. helmikuuta 1962.

Elokuvassa huoltoaseman työntekijät Jaska (Leo Jokela) ja Timo (Tommi Rinne) voittavat veikkauksesta pienen summan rahaa, jonka avulla he päättävät päästä rikkaisiin naimisiin. He sijoittavat rahat vaatteisiin, autoon ja huvilaan ja tekeytyvät teksasilaisiksi öljymiljonääreiksi päästäkseen seurapiireihin. Suunnitelma mutkistuu, kun oikea amerikkalainen Bill Patton (Helge Herala) uhkaa paljastaa koko juonen.

## Näyttelijät

## Vastaanotto

Aikalaiskriitikot suhtautuivat elokuvaan nuivasti, mutta yleisömenestykseltään se oli kuitenkin ensi-iltavuotensa parhaita. Myöhemmässä kritiikissä elokuvaa on luonnehdittu vapautuneeksi veijarikomediaksi.

## Lähteet

## Aiheesta muualla
*
Kemialliset Ystävät

**Kemialliset Ystävät** on tamperelainen Jan Anderzénin ympärille keskittyvä kokeellista ja psykedeellistä folkia soittava yhtye. 

Kemiallisiin Ystäviin kuuluu jäseniä monista toisiinsa liittyvistä yhtyeistä, kuten Tomutonttu, Avarus, Islaja, Hertta Lussu Ässä, Lau Nau ja Es. Yhtyeen levy-yhtiö on Fonal Records.

## Valikoitu diskografia
*Kellari Juniversumi (2002)
*Alkuhärkä (2004)
*Lumottu Karkkipurkki (2005), alun perin julkaistu c-kasettina vuonna 2000
*Kemialliset Ystävät (2007)
*June (2009)

## Aiheesta muualla
*Kemialliset Ystävät Fonal Recordsin sivuilla 
*Kemialliset ystävät Myspace-palvelussa
Mercedes-Benz CLS-sarja

**Mercedes-Benz CLS** (W219 ja W218) on neliovinen viistoperäinen coupé. Ensimmäinen sukupolvi esiteltiin Geneven autonäyttelyssä keväällä 2004.

Auton kilpailijoita ovat muun muassa Audi A7 Sportback ja BMW 6-sarjan Gran Coupé. Auto perustuu Mercedes-Benz W211 -malliin ja se tuli myyntiin vuonna 2004. Valmistus tapahtuu Saksan Sindelfingenissä sijaitsevalla tehtaalla. Kooltaan auto sijoittuu Mercedeksen mallistossa E- ja S-sarjan väliin.

## Kehitys
Vuonna 2007 **CLS 55 AMG** -malli korvattiin uudella, suuremmalla moottorilla varustetulla **CLS 63 AMG** -mallilla. Autosta esiteltiin facelift-versio vuonna 2008. 

Vuonna 2011 esiteltiin CLS-mallisarjan toinen sukupolvi (Mallitunnus W218). Se oli ensimmäinen Mercedes-Benz malli, jossa oli LED-tekniikalla toteutetut ajovalot.

## Mercedes-Benz W219

Ensimmäisen sukupolven CLS, eli W219 perustui 152 millimetriä pidempään viidennen sukupolven E-sarjaan. Auton ulkomuodot on otettu lähes kokonaan *Vision CLS*-konseptiautosta vuodelta 2003.

Auton tuotantoversio **CLS 500** esiteltiin 2004 New Yorkin ja Bolognan autonäyttelyissä. Malli ehti tulla myyntiin Eurooppaan jo vuoden 2004 puolella. Yhdysvaltoihin malli tuli tammikuussa 2005.

Auton suunnitteli Michael Fink.

## Mercedes-Benz W218

### Tekniikka
Vaihteisto on seitsemänvaihteinen automaattivaihteisto 350- ja 500-malleissa. 55AMG-mallissa on viisivaihteinen vaihteisto, jota voidaan käyttää sekä automaattisena että manuaalisena. CLS-sarjaan on saatavana joihinkin malleihin myös älykäs 4Matic-neliveto

### Moottorit

### Suorituskyky
Huippunopeuksissa ei ole mallien välillä suuria eroja johtuen siitä, että autojen nopeus on rajoitettu elektronisesti 250 kilometriin tunnissa.

***320 CDI** (7,0s / 246 km/h)
***350** (7 s / 250 km/h)
***350 CGI** (6,7 s / 250 km/h)
***500** (6,1 s / 250 km/h)
***55 AMG** (4,7 s / 250 km/h)
***63 AMG** (4,5 s / 250 km/h)

### Mitat
*Pituus: 4&nbsp;915 mm
*Leveys: 1&nbsp;873 mm
*Korkeus: 1&nbsp;389 mm
*Akseliväli: 2&nbsp;854 mm
*Raideleveys (e/t): 1&nbsp;593/1&nbsp;603 mm (55AMG 1&nbsp;599/1&nbsp;583 mm)

### Shooting Brake

Mercedes-Benz esitteli ajatuksiaan seuraavasta CLS-sarjasta vuoden 2010 Beijing Motor Showssa CLS Shooting Brake -konseptiauto, jonka korimalli on farmari. Shooting Brake perustuu CLS-sarjaan ja se lisättäneen osaksi CLS-mallistoa.

## Lähteet

## Aiheesta muualla
* Mercedes Benz.fi
Mitsubishi Pajero (2006)

**Mitsubishi Pajero mk4** on Mitsubishi Motorsin Pariisin autonäyttelyssä vuonna 2006 esittelemä maastoauto. Vaikka kyseessä onkin kokonaan uusi malli, on se kuitenkin helposti tunnistettavissa edellisen korimallin seuraajaksi. Tuotanto tapahtuu Gifussa, Japanissa.

Suomessa Pajerona tunnettu maastoauto on muun muassa Britanniassa nimeltään **Mitsubishi Shogun**. Amerikassa ja Espanjassa Pajero tunnetaan nimellä **Montero**. 3-ovisessa mallissa on takaovien puuttumisen vuoksi lyhyempi akseliväli. Pitkäakseliväliseen saa Mitsubishin *Hide&Seat*-järjestelmää avuksikäyttäen kolmannenkin penkkirivin. Turvallisuusvarusteita on muun muassa Mitsubishin patentoima RISE-turvakori.

## Tekniikkaa
*Nelivetotekniikka
*MATT - Mitsubishi All Terrain Technology
*Active Stability Control (ASC)
*Active Traction Control (ATC)
*Engine Brake Assist Control (EBAC)
*Super Select II
*Multi-Mode Anti-lock Braking System (ABS)
*Electronic Brakeforce Distribution (EBD)
*100% taka-akselin tasauspyörästön lukko
*Hill Hold Assist
*Mitsubishi Body Optimised Suspension (MBOS)

Uudella Pajerolla voi ajaa 700 mm syvyydessä vedessä. Nelivetotapoja on neljä; 1) nopea takaveto (2H), 2) nopea neliveto (4H), jolloin voimanjako vaihtelee tarpeen mukaan etu- ja taka-akselien välillä aina 50:50 asti sekä 3) nopea neliveto (4HLC) jolloin keskitasauspyörästö on lukittu ja voimanjako menee tasan etu- ja taka-akselien välillä. Lisäksi on vielä vaikeaan maaston hidas neliveto (4LLC), jolloin keskitasauspyörästö on lukittu ja voimanjako menee tasan etu ja taka-akselin välillä. Normaalitilanteessa nopeaneliveto kytkettynä voimanjakautuu etu- ja taka-akseleille suhteessa 33/67.

## Moottorit
Moottorivaihtoehtoja on alkuun kolme: 2,5-litrainen turbodiesel (R4) 3,2-litrainen turboahdettu sekä ahtoilman välijäähdytyksellä varustettu CRD-turbodieselmoottori (R4) ja 3,8-litrainen MIVEC-bensiinimoottori (V6).

***2.5 TD**, R4, 8V, SOHC, ahtoilman välijäähdytys, 85 kW (115 hv) @ 4000 r/min, 240 Nm @ 2000 r/min
***3.2 CRD Autom.**, R4, 125 kW (170 hv) @ 3800 r/min, 373 Nm @ 2000 r/min
***3.2 CRD Manual**, R4, 118 kW (160 hv) @ 3800 r/min, 381 Nm @ 2000 r/min
***3.8 MIVEC**, V6, 184 kW (250 hv)

## Varusteet
Pajeroa ei myydä Suomessa. Britanniassa Shogunia myydään neljällä varustetasolla: Equippe, Warrior, Elegance ja ylellisimpänä vaihtoehtona Diamond.

## Mittoja
* Pituus: 4385/4900 mm (lyhyt/pitkä akseliväli)
* Leveys: 1875/1875 mm
* Korkeus: 1880/1990 mm
* Maavara: 235/225 mm (riippuen moottorista)
* Max. kahluusyvyys 700 mm
* Polttoainesäiliön tilavuus: 88&ndash;92 l
* Omamassa: 2310 kg
* Kokonaismassa: 3030 kg
* Suurin sallittu perävaunumassa jarruin / ilman jarruja: 3300/750 kg

## Lähteet

## Aiheesta muualla
*Neljännen sukupolven Pajerosta on kuvia täällä
*Pajeron euroopan sivut 
*Pajero sivut 
*Japanin sivut 
*Pajero.com 
*Maahantuojan sivu
*Uuden Pajero sivut
Mitsubishi Pajero (1999)

**Mitsubishi Pajero mk3** on Mitsubishi Motorsin valmistama maastoauto, joka on kolmatta sukupolvea. Mallia valmistetaan pitkänä 7-paikkaisena ja lyhyenä mallina 4- tai 5-paikkaisena. Suomeen tuodaan vain pitkää 7-paikkaista mallia.

Maantiellä Pajero liikkuu takavetoisena. Kun keli huononee ja tulee liukasta voidaan siirtyä nopeaan nelivetoon alle 100 km/h nopeudessa. Pajerossa myös nopean nelivedon voi lukita. Kun mennään kunnon maastoon, laitetaan hidas lukittu neliveto päälle. Silloin auto täytyy pysäyttää kytkemisen ajaksi. Hidas neliveto mahdollistaa suuremman väännön ja tehon jo pienillä nopeuksilla. Elektroninen ajonvakauden ja pidonhallintajärjestelmä toimii kaikissa olosuhteissa. Pidonhallinta siirtää jarrutustehoa luistaviin ja voimaa pitäviin pyöriin. Jarruassistentti hidastaa maastossa vauhtia alamäessä valvomalla moottorijarrutusta ja pyöräkohtaista jarrupainetta. Pajerossa on taka-akselilla 100 % tasauspyörästön lukko, jonka kuljettaja kytkee kojelaudasta. Tätä lukkoa voidaan käyttää alle 12 km/h nopeudessa.

Pajero sopii hyvin perävaunun vetoon suuren väännön vuoksi. Sillä saa vetää 750 kg jarrutonta ja 3300 kg jarrullista peräkärryä.

## Moottorit

* **2,5 TD IC** 4-sylinterinen turbodiesel, 8-venttiilinen SOHC, ahtoilman välijäähdytys. Teho 85 kW (115 hv) @ 4000 r/min. Vääntö 240 Nm @ 2000 r/min.
* **3,2 DI-D IC** 4-sylinterinen turbodiesel, 16-venttiilinen DOHC, ahtoilman välijäähdytys. Teho 118 kW (160 hv) @ 3800 r/min. Vääntö 373 Nm @ 2000 r/min.
* **3,5 V6 GDI** 6-sylinterinen bensiini, 24-venttiilinen DOHC, polttoaineen suorasuihkutus. Teho 149 kW (202 hv) @ 5000r/min. Vääntö 318 Nm @ 4000 r/min.
* **3,8 V6** 6-sylinterinen bensiini, 24-venttiilinen OHC. Teho 160 kW (218 hv) @ 5500r/min. Vääntö 336 Nm @ 3250 r/min.

## Mitat
*Pituus: 4255-4810 mm
*Leveys: 1890 mm 
*Korkeus: 1855 mm
*Akseliväli: 2545-2780 mm
*Raideleveys edessä/takana: 1 560 mm/ 1 560 mm
*Maavara: 225&ndash;235 mm
*Omamassa: 2065&ndash;2185 kg 
*Kokonaismassa: 2760&ndash;2810 kg 
*Suurin sallittu perävaunumassa jarruin / ilman jarruja: 3 300 kg/ 750 kg
*Polttoainesäiliön tilavuus: 90 l

## Lähteet
Ruslan Žbankov

**Ruslan Žbankov** (; s. 21. helmikuuta 1970) on venäläinen lentopalloilija ja lentopallovalmentaja. Hän on voittanut Suomen-mestaruuden sekä pelaajana että valmentajana. Žbankov on valmentanut Suomessa Raision Loimua, Vaasan Kiistoa, Pielaveden Sampoa ja kaudeksi 2021–2022 Mestaruusliigaan noussutta Tuto Volleyta. Sammon hän valmensi kaudella 2008–2009 Suomen-mestariksi. Lisäksi Žbankov on saavuttanut valmentajana SM-pronssia ja Suomen Cupin mestaruuden. Pelaajana hän voitti Suomen-mestaruuden Loimun joukkueessa kaudella 2000–2001.

## Pelaajaura

Žbankov on Pietarin Automobilistin kasvatti. Hän tuli Suomeen syksyllä 1999 ja pelasi SM-liigaa Raision Loimussa sekä East Volleyssa. Hän on pelannut Suomen lisäksi myös Venäjän, Ranskan ja Turkin pääsarjoissa. Koulutukseltaan Žbankov on liikunnanopettaja. Hän edusti pelaajaurallaan Venäjän maajoukkuetta.

Žbankov valittiin SM-liigan tähdistökuusikkoon kaudella 2000–2001.

## Valmentajaura
Žbankov valmensi Raision Loimua SM-liigassa kausilla 2004–2007 noustuaan kesken kauden 2004–2005 kakkosvalmentajan paikalta päävalmentajaksi Eero Alatalon tilalle. Raisiossa Žbankov teki koko valmennuskautensa ajan hyvää työtä nuorten pelaajien kanssa. Hänen valmennuksessaan Raisiossa olivat muun muassa myöhemmät miesten maajoukkueen tähdet Mikko ja Matti Oivanen sekä Simo-Pekka Olli. Kaudella 2007–2008 Žbankov valmensi Vaasan Kiistoa, joka kärsi lopulta niin pahoista talousvaikeuksista, että Žbankov oli toivottoman tehtävän edessä saada joukkue pysymään SM-liigassa. Joukkueesta lähti kesken kauden pois jo neljä avauskuusikon pelaajaa. Kiisto putosi liigasta kauden päätteeksi. Kaudeksi 2008–2009 Zhbankov siirtyi valmentamaan huippujoukkue Pielaveden Sampoa, joka voitti hänen alaisuudessaan Suomen Cupin ja SM-kultaa. Žbankov palasi Raision Loimun valmentajaksi ja valmensi välillä myös Liedon Parman 2-sarjajoukkuetta sekä Aurajoen urheilulukion opiskelijoita.

Ennen kauden 2011–2012 alkua Žbankov sai rahakkaan sopimustarjouksen Venäjän Superliigasta mutta ei tarttunut siihen vaan jatkoi Loimun päävalmentajana. Tappioputken myötä hän joutui väistymään tehtävästään kesken kauden. Sittemmin hän valmensi kuusi vuotta Venäjällä ja Kazakstanissa, seuroina venäläinen Fakel Novy Urengoy, jossa hän oli ensin edustusjoukkueen apuvalmentaja ja sitten 21-vuotiaiden joukkueen päävalmentaja, kazakstanilainen Atyrau VC ja Venäjän Superliigassa pelaava Gazprom-Ugra Surgut, jossa hän oli apuvalmentajana. Vuonna 2018 Žbankov alkoi valmentaa turkulaista 1-sarjassa pelaavaa Tuto Volleyta, joka kuului kahden kauden ajan sarjansa kärkijoukkueisiin ja sai kaudeksi 2021–2022 paikan Mestaruusliigaan.

## Joukkueet valmentajana

* 2004–2007 Raision Loimu
* 2007–2008 Vaasan Kiisto
* 2008–2009 Pielaveden Sampo
* 2010–2012 Raision Loimu
* 2012–2014 Fakel Novy Urengoy (apuvalmentaja ja nuorten joukkue)
* 2014–2015 Atyrau VC
* 2015–2018 Gazprom-Ugra Surgut (apuvalmentaja)
* 2018– Tuto Volley 

## Muuta

Ruslan Žbankovin poika Aleksei Žbankov pelaa myös lentopalloa Suomen Mestaruusliigassa.

## Lähteet
Hizb al-Tahrir

**Hizb al-Tahrir** (, *Vapautuspuolue*; kirjoitetaan usein myös *Hizb ut-Tahrir*) on kansainvälinen panislamilainen puolue, jonka tavoitteena on yhdistää islamilainen maailma ja luoda kalifaatti niiden alueelle. Hizb al-Tahrir toimii aktiivisimmin Keski-Aasiassa. Yhteensä sillä on noin miljoona jäsentä 40 maassa.

Organisaation maailmanlaajuinen johtaja on jordanian-palestiinalainen šeikki Abu Yasin Ata ibn Khalil Abu Rašta, joka asuu luultavasti Beirutissa,  Libanonissa.

Hizb ut-Tahrir on kielletty Bangladeshissä, Kiinassa, Venäjällä, Pakistanissa, Saksassa, Turkissa, Britanniassa, Kazakstanissa sekä  Keski-Aasiassa, Indonesiassa, sekä arabimaissa paitsi Libanonissa, Jemenissä ja Arabiemiraateissa. 

Taqiyyuldin al-Nabhani perusti puolueen Itä-Jerusalemissa vuonna 1953. Se aloitti toimintansa 1950-luvulla Jordaniassa ja Saudi-Arabiassa. Se laajeni Keski-Aasiaan Neuvostoliiton hajoamisen jälkeen 1990-luvulla. Keski-Aasiassa se vaikutti aluksi Uzbekistanissa, josta se laajeni Tadžikistaniin, Kazakstaniin ja Kirgisiaan. Kazakstanin salainen poliisi neutralisoi järjestön, ja suurin osa sen jäsenistä Kazakstanissa on etnisiä uzbekkeja tai islamiin kääntyneitä venäläisiä. Keski-Aasiassa järjestöä on pyritty tukahduttamaan raskaalla kädellä ja se onkin siirtynyt pääasiassa maan alle. Iran on tarjonnut turvapaikkoja sen jäsenille ja avustanut ihmisoikeusjärjestöjä, jotka ovat protestoineet aktivistien vangitsemisia.

2000-luvun ensimmäisen vuosikymmenen puolenvälin jälkeen Hizb al-Tahrir on laajentanut toimintaansa Lähi-idässä, Libanonissa, Jordaniassa ja palestiinalaisalueilla. Israelin turvallisuuspalvelun mukaan sillä on Itä-Jerusalemissa noin 1000 aktivistia. He järjestävät mielenosoituksia ja kokouksia ja kilpailevat Hamasin kanssa. Hizb al-Tahrir kehotti boikotoimaan palestiinalaishallinnon vaaleja, joihin Hamas osallistui.

Yhdysvallat tai muut länsimaat eivät ole löytäneet todisteita järjestön yhteyksistä terrorismiin ja se saa toimia vapaasti. Suurin osa sen varoista tulee tukijoilta länsimaista.

Sitä on yritetty kieltää Tanskassa useita kertoja, mutta kiellolle ei ole löytynyt laillisia perusteita. Loppuvuodesta 2010 oikeusministeri Lars Barfoed selvitti kieltoa järjestön julkaistua rukouskutsun, jossa ylistettiin taistelua tanskalaisia sotilaita vastaan Afganistanissa.
Vuonna 2007 Kööpenhamina lakkautti järjestön hallitseman päiväkodin.

## Lähteet
* 
* 

### Viitteet
Maserati Bora

**Maserati Bora** (Tipo 117) on Maseratin vuosina 1971-1980 valmistama kaksipaikkainen coupé. Pian yhtiön omistuksen siirryttyä Citroënille vuonna 1968, Maseratin toimitusjohtaja Guy Malleret esitti ehdotuksen kaksipaikkaisesta keskimoottorisesta superautosta. Ensimmäinen prototyyppi valmistui vuonna 1969 ja valmis malli esiteltiin Geneven autonäyttelyssä 1971. Auton muotoili Giorgetto Giugiaro. Sitä valmistettiin 4,7-litraisella moottorilla 289 kappaletta ja 4,9-litraisella 235 kappaletta.

Boran sisarmalli Maserati Merak käyttää pienempää V6-moottoria, joka on käytössä myös Citroën SM:ssa.

## Varustelu
Autossa on nahkaiset kuppipenkit, kojelauta, oviverhoilut ja keskikonsoli. Sähköikkunat ovat vakiovaruste, mutta ilmastointi lisävaruste. Kuljettajan penkissä on korkeussäätö, ei etäisyyssäätöä koska polkimet ja ohjauspyörä saadaan säädettyä haluttuun asentoon.

## Tekniikka
Autossa on itsekantava teräskori ja teräsputkirunko. Ensimmäisenä maantieajoon tarkoitettuna Maseratina sen joka pyörä on erillisjousitettu kierrejousin ja teleskooppi-iskunvaimentimin. Citroënin korkeapainehydrauliikkaa käytettiin jarruissa, ohjauksen tehostamisessa, läppävaloissa, ohjauspyörän säätämisessä, kytkimessä ja säädettävissä polkimissa.

## Kehitys
Autolle tehtiin tuotantokauden aikana vain hyvin pieniä muutoksia, joten eri vuosimallien erottaminen toisistaan on hankalaa.

## Moottorit
***4,7** (4&nbsp;719 cm³) - 310 hv @ 6&nbsp;000 r/min
***4,9** - 300 hv @ 6&nbsp;000 r/min (Yhdysvaltojen versio)
***4,9** (4&nbsp;930 cm³) - 320 hv @ 5&nbsp;500 r/min

## Lähteet

* The Bora
Ferrari 365 GT4 BB

**Ferrari 365 GT4 BB** esiteltiin vuonna 1971 Torinon autonäyttelyssä. Auto oli suunniteltu Lamborghini Miuran kilpailijaksi ja se tuli myyntiin vuonna 1973 Pariisin autonäyttelyssä. Auto oli *Berlinetta Boxer* -sarjan ensimmäinen.

Auto jakoi osan rakenteestaan Ferrari Daytonan kanssa , mutta moottori oli kuitenkin erilainen. Auto oli keskimoottorinen kuten Ferrari Dino ja moottori oli sijoitettu pitkittäin. Moottori oli mittojen puolesta yhteneväinen Daytonan kanssa, mutta se oli levitetty 180 asteen kulmaan kuten Ferrarin F1-autossa. Moottori tuotti tehoa 380 hevosvoimaa (283 kW) ja oli sijoitettu 5-vaihteisen vaihdelaatikon yläpuolelle. Moottorissa käytettiin nokkahihnoja (Daytonan) ketjujen sijasta. Pininfarinan muotoilemassa autossa oli nousevat ajovalot ja ulkonäkö oli aika moderni . Autoa valmistettiin 387 kappaletta.

## Moottori

* 4&nbsp;390 180º V12 DOHC 24V 380 hv (283 kW) @ 7&nbsp;700 r/min, 422 Nm @ 5&nbsp;500 r/min

## Mitat

*Pituus: 4&nbsp;369 mm 	
*Leveys: 1&nbsp;803 mm 	
*Korkeus: 1&nbsp;118 mm 
*Akseliväli: 2&nbsp;515 mm 	
*Raideleveys (etu/taka): 1&nbsp;508/1&nbsp;572 mm
*Omamassa: 1&nbsp;235 kg
Oops!… I Did It Again

**Oops!… I Did It Again** on yhdysvaltalaisen pop-laulaja Britney Spearsin toinen studioalbumi, joka julkaistiin 15. toukokuuta 2000. *Oops!… I Did It Again* on Suomessa julkaistuista Spearsin albumeista toistaiseksi myydyin. Albumi myi ensimmäisellä viikollaan Yhdysvalloissa 1&nbsp;319&nbsp;193 kappaletta, mikä on suurin myyntimäärä naisartistin albumille. Levy on myynyt Yhdysvalloissa yli 10 miljoonaa ja maailmanlaajuisesti 20 miljoonaa kappaletta.

## Kappaleet

## Listasijoituksia

## Lähteet
…Baby One More Time

**…Baby One More Time** on yhdysvaltalaisen poplaulaja Britney Spearsin debyyttialbumi, joka julkaistiin 12. tammikuuta 1999. Albumi oli suuri menestys nousten top viiteen 19 maassa ja listaykköseksi 15 maassa. Albumia on myyty maailmanlaajuisesti 29 miljoonaa kappaletta. Se on yksi kaikkien aikojen menestynemmistä albumeista.

## Kappaleet

### Australian/iTunes Deluxe Versio

## Listasijoitukset

## Lähteet